Publication: Magyar Közlöny
Issue: MK-2001-69 (Year: 2001, Number: 69)
Era: 1990-2004
Section: 1113/2000. (XII. 27.) Korm. határozatban elrendelt létrehozásának részletes menetrendjét;
Paragraph Index: 1014

e) ki kell dolgozni, hogy a költség-haszon elemzés készítéséhez szükséges, annak alapját képező kiterjedt adatbázis elkészítésének, az adatokhoz való hozzájutásnak a teljes államháztartási körben milyen informatikai, illetve adatbiztonsági feltételei vannak, és meg kell tenni az első lépéseket az adatrendszer kidolgozásának irányába. Felelős: informatikai kormánybiztos Határidő: folyamatos II/16. Vizsgálni kell a közigazgatási szervezetek közötti számítógépes nyilvántartó és ellenőrző rendszerek kiépítésének, a pályázati támogatások szétosztási rendszere országos szinten történő egységesítésének lehetőségét, az európai uniós pénzügyi eszközök felhasználása kontrolljának erősítése érdekében. Felelős: a pályázati nyilvántartó és ellenőrző rendszerek technikai kiépítéséért: informatikai kormánybiztos a rendszer tartalmi és üzemeltetési feladataiért: pénzügyminiszter Határidő: 2001. december 31. II/17. A fogyatékos ügyfelek igényeinek is megfelelő közigazgatás kialakítása érdekében a tárcák vizsgálják meg és tegyenek javaslatot — a közigazgatásban foglalkoztatott fogyatékos szakemberek számának növelésére, illetve — az építészeti és kommunikációs szempontból akadálymentes ügyintézést biztosító igazgatás kialakításának lehetőségére. Felelős: érintett miniszterek Határidő: folyamatos II/18. Módszertani segítséget kell nyújtani a korszerű minőségbiztosítási rendszerek szélesebb körű közigazgatásbeli alkalmazásának támogatásához, és ki kell dolgozni a minőségbiztosítási rendszerek államigazgatási szervekben történő bevezetésének országos programját. Ennek keretében — fel kell mérni az államigazgatási és önkormányzati szervek ez irányú kezdeményezéseit; — a közigazgatás egészére érvényesíthető egységes minőségbiztosítási, -fejlesztési rendszer bevezetése érdekében el kell készíteni az Európai Unióban kidolgozott CAF rendszer (Common Assessment Framework) hazai adaptációját, és meg kell kezdeni alkalmazását az országos programban rögzítendő ütemezés szerint. Felelős: Miniszterelnöki Hivatalt vezető miniszter a Magyar Közigazgatási Intézet útján az önkormányzatok kezdeményezéseinek felméréséért: belügyminiszter Határidő: folyamatos III. A közigazgatás fejlesztését érintő jogalkotási feladatok III/1. Az államigazgatási eljárás általános szabályairól szóló törvény felülvizsgálata és a témakör újraszabályozása körében

Source: https://magyarkozlony.hu/hivatalos-lapok/5c0f769c3250a2153e3b0ad28f22fd556ed4fd10/dokumentumok/01641d6e19a353290183f29df72bf83bd77e2523/letoltes